  Виталий Пронин 11 оштолэзе Ижын усьтӥськиз сизьыметӥез модая арня. Котькуд нунал радъясьёс тунсыко ужрадъёс ортчыто.Кылсярысь, туннэ, 16 оштолэзе Удмурт театрын Олег Ажгихин выль ужъёссэ возьматоз. Со бӧрсьы «Выль ымныръёс-2014» адзытонын фотомодельёсты быръёзы. Вераны кулэ, таяз ӵошатсконын ӧз учке: кышномурт-а, писосмурт-а, арлыдо-а, пинал-а - котькуд мылкыд карись пыриськыны быгатӥз.Ӵошатсконъёс сяна, арня куспын городлэн пӧртэм интыосаз вылтусэз чебертонъя мастер-классъёс, тренингъёс ортчо.18 оштолэзе модая арня йылпумъяськоз. Берпуметӥ нуналаз йырси ӵышкисьёс, косметологъёс выль ужъёсынызы аспӧртэмлыко возьматон ортчытозы. Та нуналэ ик стилист Олег Ажгихин «Ажиотаzh» нимо нырысетӥ ювелирной коллекцизэ калык азе поттоз.Туспуктэм: fanlife.ru Теги: мода  